ai4bharat/Pralekha huggingface dataset:
பாதுகாப்பு அமைச்சகம்
நிசார்கா புயல் மற்றும் பருவமழையை ஒட்டி மேற்குக் கடற்படை கமாண்ட் அவசரகால மீட்பு நடவடிக்கைக்குth தயாராகிறது.
இயற்கைப் பேரிடர்கள் மற்றும் தற்செயலாக நேரும் இதர நிகழ்வுகளில் பாதிக்கப்படும் மக்களுக்குத் தேவைப்படும் மீட்பு மற்றும் நிவாரண உதவிகளை வழங்குவதில் இந்தியக் கடற்படை முன்னணியில் இருந்து வந்துள்ளது. இந்தியாவின் மேற்குத் தொடர்ச்சி மலைப்பகுதியில் பருவமழை வலுத்துவரும் நிலையில், மேற்குக் கடற்படை கமாண்ட் தேவையான முன்னேற்பாடுகளைச் செய்து வருகிறது. அதிகமாக மழை பெய்தால், ஏற்படும் வெள்ளம் காரணமாக , நகர்ப்புறம் மற்றும் கிராமப் பகுதிகளில் வெள்ள நிவாரணம் மற்றும் மீட்பு நடவடிக்கைகளை சம்பந்தப்பட்ட மேற்குக் கரை மாநில அரசுகளின் ஒருங்கிணைப்புடன் மேற்கொள்ளத் தேவையான பணிகளில் ஈடுபட்டு வருகிறது.
அரபிக்கடலில் நிசார்கா புயல் வலுவடைந்து வருவதையொட்டி, அது தாக்கும் போது ஏற்படும் பாதிப்பின் தேவைக்கு ஏற்ப, மனிதநேய உதவி மற்றும் பேரிடர் நிவாரண நடவடிக்கைகளை மேற்கொள்ள அனைத்து குழுக்களும் முன்னேற்பாடாக தயார் நிலையில் வைக்கப்பட்டுள்ளன.
மும்பையில், மகாராஷ்டிரா கடற்படைப் பகுதியில், பருவமழைக் காலம் முழுவதும், ஐந்து மீட்புக் குழுக்கள் மற்றும் மூன்று நீச்சல் குழுக்கள் தயார் நிலையில் வைக்கப்படும். பாதிப்பு ஏற்படும்போது, உடனடி நடவடிக்கைகளுக்காக, இந்தக் குழுக்கள் நகர் முழுவதும் பல்வேறு இடங்களில் நிலை நிறுத்தப்பட்டுள்ளன.
அரபிக்கடலில் நிசார்கா புயல் வலுவடைந்து வரும் நிலையில், அனைத்து குழுக்களும் தயார் நிலையில் வைக்கப்பட்டுள்ளன. புயல் சமயத்தில் தேவை ஏற்படும் இடங்களில், மனித நேய உதவிகள், பேரிடர் மீட்பு நடவடிக்கைகளில் இந்தக் குழுக்கள் ஈடுபடும்.
(Visitor Counter : 144
மனித வள மேம்பாட்டு அமைச்சகம்
கல்வி அமைச்சகத்தின் புதுமைகள் பிரிவு, ஏஐசிடிஇ மற்றும் காவல் ஆராய்ச்சி மற்றும் மேம்பாட்டு அலுவலகம் இணைந்து நடத்தும் மாந்தன்-2021 ஹேக்கத்தான்
காவல் ஆராய்ச்சி மற்றும் மேம்பாட்டு அலுவலகத்தின் கூடுதல் தலைமை இயக்குநர் திரு நீரஜ் சின்ஹா மற்றும் அகில இந்திய தொழில்நுட்பக் கல்விக் குழுவின் தலைவர் பேராசிரியர் அனில் டி சகஸ்ரபுத்தே ஆகியோர் இணைந்து, மாந்தன்-2021 ஹேக்கத்தானை இன்று தொடங்கி வைத்தனர்.
கல்வி அமைச்சகத்தின் புதுமைகள் பிரிவு மற்றும் அகில இந்திய தொழில்நுட்பக் கல்விக் குழுவுடன் இணைந்து காவல் ஆராய்ச்சி மற்றும் மேம்பாட்டு அலுவலகம் நடத்தும் மாந்தன்-2021, இருபத்தி ஒன்றாம் நூற்றாண்டில் நமது உளவு நிறுவனங்கள் எதிர்கொள்ளும் பாதுகாப்பு சவால்களுக்கு தீர்வு காண்பதற்கான புதுமையான சிந்தனைகள் மற்றும் தொழில்நுட்ப தீர்வுகளை அடையாளம் காண்பதற்கான பிரத்தியேக தேசிய முன்னெடுப்பு ஆகும்.
2021 நவம்பர் 28 முதல் டிசம்பர் 1 வரை முப்பத்தி ஆறு மணி நேரத்திற்கு நடக்கவிருக்கும் இந்த ஆன்லைன் நிகழ்ச்சியில் நாடு முழுவதும் உள்ள கல்வி நிறுவனங்களில் இருந்து தேர்ந்தெடுக்கப்பட்ட இளைஞர்கள் மற்றும் பதிவு பெற்ற ஸ்டார்ட்-அப் நிறுவனங்கள் பங்குபெற்று, வலிமையான, பாதுகாப்பான மற்றும் செயல்திறன் மிக்க தொழில்நுட்பத் தீர்வுகளை தங்களது தொழில்நுட்ப நிபுணத்துவம் மற்றும் புதுமையான திறமைகளைப் பயன்படுத்தி வழங்குவார்கள்.
வெற்றி பெறும் குழுக்களுக்கு மொத்தம் ரூபாய் 40 லட்சம் மதிப்பிலான பரிசுத் தொகை அறிவிக்கப்பட்டுள்ளது. இன்று வெளியிடப்பட்டுள்ள 6 பிரிவுகளின் கீழ் உள்ள 20 சவால்களுக்கு செயற்கை நுண்ணறிவு, ஆழ் கற்றல், ஆக்மென்டட் ரியாலிட்டி மற்றும் இயந்திரக் கற்றல் போன்ற புதிய தொழில்நுட்பங்களை பயன்படுத்தி டிஜிட்டல் தீர்வுகளை போட்டியில் பங்கு பெறுவோர் உருவாக்க வேண்டும்.
இதில் கலந்து கொள்ள விருப்பமுள்ளவர்கள், https://manthan.mic.gov.in எனும் இணைய முகவரியில் 2021 ஆகஸ்ட் 26 முதல் தங்களை பதிவு செய்து கொள்ளலாம்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1749241
-----
(Visitor Counter : 149
தொழிலாளர் மற்றும் வேலைவாய்ப்பு அமைச்சகம்
வருங்கால வைப்புநிதி உறுப்பினர்கள் தங்களது பிறப்பு ஆவணங்களில் திருத்தங்கள் செய்து கொள்ள இ.பி.எஃப்.ஓ திருத்தப்பட்ட வழிகாட்டிக் குறிப்புகளை வழங்கி உள்ளது
கொவிட்-19 பெருந்தொற்று காலத்தில் ஆன்லைன் சேவைகள் பரவலாகக் கிடைக்கவும், பயன்படுத்தவும் மேற்கொள்ளும் முயற்சியின் ஒரு அங்கமாக தொழிலாளர் வருங்கால வைப்புநிதி நிறுவனம் இ.பி.எஃப்.ஓ ஆவணங்களில் பி.எஃப் உறுப்பினர்கள் தங்களது பிறந்த தேதியில் தவறு இருந்தால் சரிசெய்து கொள்வதற்கு அனுமதிக்குமாறு தனது கள அலுவலகங்களுக்கு திருத்தப்பட்ட வழிகாட்டிக் குறிப்புகளை வழங்கி உள்ளது. இதனால் அவர்களுடைய பிரத்யேக கணக்கு எண்  வங்கிகளின் கே.ஒய்.சி- க்கு  ஒத்திசைந்ததாக அமையும்.
ஆதார் அட்டையில் பதிவு செய்துள்ள பிறந்த தேதியே இந்த திருத்தம் செய்வதற்கு செல்லத் தகுந்த ஆவணமாக ஏற்றுக் கொள்ளப்படும். இரண்டு ஆவணங்களிலும் உள்ள தேதிகளுக்கு இடையில் உள்ள வித்தியாசமானது 3 ஆண்டுகளுக்கும் குறைவானதாக இருக்க வேண்டும். பி.எஃப் சந்தாதாரர்கள் திருத்தம் செய்வதற்கான வேண்டுகோளை ஆன்லைனில் சமர்ப்பிக்க வேண்டும்.
ஆன்லைனில் உடனடியாக யு.ஐ.டி.ஏ.ஐ  உடன் இ.பி.எஃப்.ஓ தொடர்பு கொண்டு உறுப்பினர்களின் பிறந்த தேதியை செல்லத்தகுந்ததாக ஆக்குவதற்கு இது உதவியாக இருக்கும்.
ஆன்லைனில் பெறப்படும் வேண்டுகோள்களை உடனடியாக நிறைவேற்றுமாறு கள அலுவலகங்களுக்கு இ.பி.எஃப்.ஓ அறிவுறுத்தி உள்ளது. கொவிட்-19 பெருந்தொற்றின் காரணமாக ஏற்படும் பணப் பற்றாக்குறையை வருங்கால வைப்புநிதி உறுப்பினர்கள் சமாளிப்பதற்கு வருங்கால வைப்பு நிதியில் சேர்ந்துள்ள தொகையில் இருந்து திருப்பிச் செலுத்தத் தேவையில்லாத முன்தொகையைப் பெற ஆன்லைனில் விண்ணப்பிக்க இது உதவியாக இருக்கும்.
பாதுகாப்பு அமைச்சகம்
பிரதமர் திரு நரேந்திர மோடியின் தலைமையில் பாதுகாப்பான எல்லைகள், முழுமையான வளர்ச்சி உள்ளிட்டவற்றுடன் வலுவான நாடாக இந்தியா வளர்ந்து வருகிறது: பாதுகாப்புத்துறை அமைச்சர் திரு ராஜ்நாத் சிங்
பாதுகாப்பான எல்லைகள் என்பதில் தொடங்கி பொருளாதார மேம்பாட்டுக்கு தற்சார்பு என்ற கொள்கை வரை பிரதமர் திரு நரேந்திர மோடி தலைமையில் இந்தியா வலுவான நாடாக வளர்ந்து வருகிறது என்றும் உலக அளவில் நாட்டின் செல்வாக்கு உயர்ந்துள்ளது என்றும் பாதுகாப்புத்துறை அமைச்சர் திரு ராஜ்நாத் சிங் கூறியுள்ளார்.
தனியார் ஊடக நிறுவனம் ஏற்பாடு செய்திருந்த வளரும் இந்தியா, மாநாட்டில் இன்று  அவர் பங்கேற்று உரையாற்றினார். பாதுகாப்புத்துறை உள்பட அனைத்து துறைகளிலும் நாட்டில் கடந்த சில ஆண்டுகளில் மிகப்பெரிய மாற்றங்கள் ஏற்பட்டுள்ளதாக அவர் தெரிவித்தார். பாதுகாப்புத்துறை தற்சார்பு அடைந்து வருவதுடன், அனைத்து சூழலுக்கும் தயார் நிலையில் உள்ளதாக அவர் கூறினார். தேசப் பாதுகாப்பிற்கு அரசு முன்னுரிமை அளித்துள்ளதாக கூறிய அவர், பாதுகாப்புத் துறையில் தற்சார்பை அடைய அரசு எடுத்துள்ள நடவடிக்கைகளையும் விவரித்தார்.
எட்டு ஆண்டுகளுக்கு முன்பு பாதுகாப்புத் தளவாடங்களின் ஏற்றுமதி ரூ.900 கோடி என்ற அளவிலேயே இருந்தது என்று அவர் கூறினார். இந்த நிதியாண்டில், அவற்றின் ஏற்றுமதி ரூ.14,000 கோடியை எட்டியுள்ளதாக அவர் குறிப்பிட்டார். 2026-ம் ஆண்டுக்குள் இந்த ஏற்றுமதியை ரூ. 40,000 கோடி அளவிற்கு உயர்த்த இலக்கு நிர்ணயிக்கப்பட்டுள்ளதாகவும் அவர் தெரிவித்தார்.
கொவிட்-19 பெருந்தொற்று உள்ளிட்ட பல சவால்களை இந்தியா வெற்றிகரமாக எதிர்கொண்டதாகவும் அவர் கூறினார். ஜி20 இந்தியாவின் மதிப்பை உலக அரங்கில் மேலும் உயர்த்தும் என்றும் அவர் தெரிவித்தார். தீவிரவாதம் உள்ளிட்ட சவால்களையும் இந்தியா வெற்றிகரமாக எதிர்கொள்வதாகவும் அவர் தெரிவித்தார். 2014-ம் ஆண்டுக்கு பிறகு நாடு முழுவதுமே சிறப்பான வளர்ச்சி ஏற்பட்டுள்ளதாகவும் அவர் கூறினார்.
ஜம்மு-காஷ்மீரில் 370-வது சட்டப்பிரிவு நீக்கப்பட்டது இந்த அரசு வலுவான அரசு என்பதற்கு சிறந்த உதாரணம் என்றும் அவர் கூறினார். இதன் மூலம், அந்த யூனியன் பிரதேசத்தில் அமைதியும், வளர்ச்சியும் அதிகரித்துள்ளதாக அவர் குறிப்பிட்டார். அரசின் நடவடிக்கைகளின் காரணமாக வடகிழக்கு மாநிலங்களில் தீவிரவாதம் குறைந்துள்ளதாகவும், அங்கு பெரும்பாலான பகுதிகளில் ஆயுதப்படை சிறப்பு சட்டம், திரும்ப பெறப்பட்டுள்ளது என்றும் அவர் குறிப்பிட்டார்.
மக்களின் வாழ்க்கையை எளிதாக்க பல்வேறு நடவடிக்கைகள் எடுக்கப்பட்டுள்ளதாகவும் அவர் குறிப்பிட்டார். இலவச எரிவாயு இணைப்புத்திட்டம், ஜல்ஜீவன் இயக்கத்தின் கீழ் குடிநீர் இணைப்பு வழங்கும் திட்டம் உள்ளிட்டவற்றால் மக்களின் வாழ்க்கை எளிதாகியுள்ளது என்றும் அவர் கூறினார்.
புதிய இந்தியாவில் உயர்வு-தாழ்வு மனப்பான்மைகளுக்கு இடமில்லை என்று அவர் தெரிவித்தார். 140 கோடி இந்தியர்களுக்கு சமமான வாய்ப்புகளை வழங்கும் நோக்கில் அரசு செயல்படுவதாக அவர் கூறினார். மக்கள் அனைவரும் ஒருங்கிணைந்து செயலாற்றுவதன் மூலமே வலுவான மற்றும் வளமான இந்தியா என்ற கனவை முன்னெடுத்துச் செல்ல முடியும் என்று திரு ராஜ்நாத் சிங் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 138.35 கோடியைக் கடந்தது
நாட்டில் கடந்த 24 மணி நேரத்தில் 64,56,911 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 138.35 கோடியைக்  கடந்தது. 1,46,27,925 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 8,043 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,41,95,060. ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.40 சதவீதமாக உள்ளது. இது கடந்த மார்ச் 2020க்கு பிறகு அதிக அளவாகும்.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 54 நாட்களாக 15,000-க்கும் கீழ் உள்ளது. கடந்த 24 மணி நேரத்தில் 5,326 பேருக்குப் புதிதாக தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 79,097 ஆக உள்ளது; இது கடந்த 574 நாட்களில் மிகக் குறைந்த அளவாகும். நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.23 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 10,14,079 கொவிட் பரிசோதனைகள் செய்யப்பட்டன. இதுவரை சுமார் 66.61 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 37 நாட்களில் 1 சதவீதத்திற்கும் குறைவாக நீடித்து, தற்போது 0.59 சதவீதமாக உள்ளது. தினசரித் தொற்று விகிதம் 0.53 சதவீதமாக பதிவாகியுள்ளது. இந்த எண்ணிக்கை தொடர்ந்து 78 நாட்களாக 2 சதவீதத்திற்குக் கீழே 113 நாட்களாக 3 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1783732
அறிவியல் மற்றும் தொழில்நுட்பத்துறை
சர்வதேச யோகா தினத்தை கொண்டாடியது சிஎஸ்ஐஆர் - என்ஐஎஸ்சிபிஆர்
ஏழாவது சர்வதேச யோகா தினத்தை சிஎஸ்ஐஆர் - அறிவியல் தகவல் மற்றும் கொள்கை ஆராய்ச்சி தேசிய மையம்  புது தில்லியில் நேற்று கொண்டாடியது. இதில் விஞ்ஞானிகள், ஊழியர்கள், மாணவர்கள் என நாடு முழுவதும் இருந்து பல தரப்பினர் ஆன்லைன் மூலம் உற்சாகத்துடன் பங்கேற்றனர். இந்நிகழ்ச்சி பேஸ்புக் லைவ் மூலம் மெய்நிகர் முறையில் நடத்தப்பட்டது.
சிஎஸ்ஐஆர் - என்ஐஎஸ்சிபிஆர் இயக்குனர் பேராசிரியர் ரஞ்சனா அகர்வால், துவக்கவுரை நிகழ்த்தினார். மனிதர்களுக்கு பல வழிகளில் யோகா முக்கியமானதாக உள்ளது என அவர் கூறினார். இந்திய அறிவு அமைப்பு நமது உடலை, மனம் மற்றும் ஆன்மாவுடன் இணைக்கிறது. ஆயுர்வேதா, யோகா, இயற்கை வைத்தியம் மற்றும் ஊட்டச்சத்து ஆகியவை நமது வளமான இந்திய பாரம்பரிய அறிவின் கீழ் வருகிறது என்றும் அவர் கூறினார்.
ஆயுஸ் அமைச்சகத்தின் நாத யோகா நிபுணர் டாக்டர் நவ்தீப் ஜோஷி இந்நிகழ்ச்சியில் கலந்து கொண்டு பேசினார். யோகா நம்மை மனம் மற்றும் ஆன்மாவுடன் இளைமையாக்குகிறது என்றும், நமது உள்ளத்துடன் அறிமுகப்படுத்துகிறது என்றும் டாக்டர் நவ்தீப் ஜோஷி கூறினார்.
இந்நிகழ்ச்சியில் நமது உடலின் சக்தியை யோகாசார்யா மஞ்சரி வலியுறுத்தினார். நமது உடலில், உள் சக்தி உள்ளது என்றும் அது நம் மனதில் நேர்மறையான சிந்தனைகளை கொண்டு வருகிறது என்றும் அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1729274
பாதுகாப்பு அமைச்சகம்
இந்திய விமானப் படையின் தலைமை அதிகாரி ஏர் மார்ஷல் வி ஆர் சவுத்ரி ஜம்மு பயணம்
இந்திய விமானப் படையின் மேற்கு ஏர் கமாண்டின் தலைமை அதிகாரியான ஏர் மார்ஷல் விஆர் சவுத்ரி ஏவிஎஸ்எம் வி எம், ஜம்முவில் உள்ள முன்கள விமான தளத்தை 2020 நவம்பர் 18 அன்று பார்வையிட்டார்.
ஜம்முவுக்கு அவர் வந்தடைந்தவுடன், ஜம்மு விமானப் படை தளத்தின் தலைமை அதிகாரியான ஏர் கமோடோர் அஜய் சிங் பத்தானியா விஎஸ்எம் அவரை வரவேற்றார்.
பின்னர், அத்தளத்தின் தயார் நிலையைப் பற்றியும், வழங்கப்பட்ட பணிகளை செய்து முடிப்பதற்கான செயல்திறனைப் பற்றியும் அவருக்கு எடுத்துரைக்கப்பட்டது.
விமானப் படை வீரர்களுடன் உரையாடிய ஏர் மார்ஷல் விஆர் சவுத்ரி, அவர்களின் முயற்சிகளுக்காக பாராட்டுதல்களை தெரிவித்ததோடு, தொடர்ந்து சிறப்பான முறையில் பணியாற்றுமாறுக் கேட்டுக்கொண்டார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://www.pib.gov.in/PressReleasePage.aspx?PRID=1673861
பிரதமர் அலுவலகம்
செல்வி ஜெ ஜெயலலிதாவின் பிறந்தநாளன்று பிரதமர் அவரை நினைவு கூர்ந்துள்ளார்
செல்வி ஜெ ஜெயலலிதாவின் பிறந்த நாளான இன்று, பிரதமர் திரு நரேந்திர மோடி அவரை நினைவு கூர்ந்துள்ளார்.
“செல்வி ஜெயலலிதா அவர்களின் பிறந்த நாளை முன்னிட்டு அவரை நினைவு கூர்கிறேன். மக்கள் ஆதரவு கொள்கைகள், ஒடுக்கப்பட்ட மக்களுக்கு அதிகாரமளிக்கும் நடவடிக்கைகளுக்காக அவர் பெரிதும் பாராட்டப்பட்டார். நமது பெண்களுக்கு அதிகாரமளிக்கவும் அவர் குறிப்பிடத்தக்க நடவடிக்கைகளை மேற்கொண்டார். அவருடனான எனது ஏராளமான கலந்துரையாடல்களை நான் எப்போதும் எண்ணி மகிழ்ச்சி அடைவேன்”, என்று பிரதமர் வெளியிட்டுள்ள சுட்டுரைச் செய்தியில் தெரிவித்துள்ளார்.
மனித வள மேம்பாட்டு அமைச்சகம்
ஆஸ்திரேலிய கல்வி மற்றும் இளைஞர்கள் துறை அமைச்சருடன் மத்திய கல்வி அமைச்சர் திரு தர்மேந்திர பிரதான் கலந்துரையாடினார்
ஆஸ்திரேலியாவின் கல்வி மற்றும் இளைஞர் துறை அமைச்சர் திரு ஆலன் டட்ஜுடன் மத்திய கல்வி மற்றும் திறன் மேம்பாட்டு அமைச்சர் திரு தர்மேந்திர பிரதான் காணொலி மூலம் இன்று உரையாடினார்.
உயர் கல்வித்துறையில் வளர்ந்து வரும் ஆஸ்திரேலியா-இந்தியா கூட்டை வலுப்படுத்துவதற்காக இருதரப்பு மாணவர் போக்குவரத்து, ஆசிரியர் பரிமாற்றங்கள், பயன்பாட்டு ஆராய்ச்சி மற்றும் பரஸ்பர முன்னுரிமை உள்ளிட்டவற்றுக்கு முக்கியத்துவம் அளிப்பதற்கு இரு அமைச்சர்களும் ஒப்புக்கொண்டனர்.
ஆஸ்திரேலியாவில் படிக்கும் இந்திய மாணவர்கள் அந்நாட்டிற்கு மீண்டும் செல்வது குறித்து திரு தர்மேந்திர பிரதான் பேசினார். இந்திய மாணவர்கள் ஆஸ்திரேலியாவுக்குத் திரும்புவதை எளிதாக்க ஆஸ்திரேலிய அரசாங்கம் எடுத்து வரும் நடவடிக்கைகள் குறித்து ஆஸ்திரேலிய அமைச்சர் அவருக்கு விளக்கினார். ஆஸ்திரேலியாவை சேர்ந்த மாணவர்களுக்கு ஒவ்வொரு கட்டத்திலும் ஆதரவளிப்பதற்கான உறுதியை இரு அமைச்சர்களும் வெளிப்படுத்தினர்.
நமது இளைஞர்களின் லட்சியங்களையும் எதிர்காலத் தேவைகளையும் உணர்ந்து உலகளாவிய அறிவு மையமாக இந்தியாவை மாற்றுவதில் தேசிய கல்விக்கொள்கை, 2020 உதவியாக இருக்கும் என்பதை திரு பிரதான் வலியுறுத்தினார். இந்தியாவிற்கும் ஆஸ்திரேலியாவிற்கும் இடையேயான ஒத்துழைப்பை மேலும் வலுப்படுத்துவதற்கான குறிப்பிடத்தக்க ஆற்றலை கல்வி மற்றும் திறன் துறை கொண்டுள்ளது என்று அவர் மேலும் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1761151
----
(Visitor Counter : 151
நிதி ஆணையம்
பதினைந்தாவது நிதிக் குழு அதன் ஆலோசனைக் குழுமத்துடன் ஆலோசனை
பதினைந்தாவது நிதிக் குழு அதன் ஆலோசனைக் குழுமத்துடன் ஏப்ரல் 23, 24 தேதிகளில் ஆன்லைன் மூலம் ஆலோசனை நடத்தியது. இந்தக் குழு இப்போது எதிர்கொண்டு வரும் பல்வேறு விஷயங்கள் குறித்து கூட்டத்தில் விவாதிக்கப்பட்டது.
மார்ச் மாதத்திற்கு முன்னதாக மதிப்பீடு செய்யப்பட்ட உண்மையான ஒட்டு மொத்த உள்நாட்டு வளர்ச்சி விகித அளவை மீண்டும் முழுமையாக மறு ஆய்வு செய்து, அதைக் குறைத்து நிர்ணயிக்க வேண்டும் என்பதை, ஆய்வில் கலந்து கொண்ட அனைவரும் ஒருமனதாக ஒப்புக்கொண்டனர். பொதுமுடக்க நிலை நீக்கப்பட்ட பிறகு, பொருளாதாரம் படிப்படியாகத்தான் மீட்சி பெறும். தொழிலாளர்கள் மீண்டும் பணிக்குத் திரும்புதல், உற்பத்திக்குத் தேவையான பொருட்கள் கிடைக்கும் நிலையை சரி நிலைப் படுத்துதல், பணப் புழக்கம் மற்றும் உற்பத்திப் பொருட்களை வாங்கும் திறன் அதிகரிப்பு ஆகியவற்றின் அடிப்படையில் இவை இருக்கும். எனவே கோவிட் 19 தொற்று தாக்கத்தால் ஏற்படும் பொருளாதாரத் தாக்கத்தின் அளவு காலப்போக்கில் தான் தெளிவாகத் தெரியும்.
அரசு நிதிகள் விஷயத்தில் இதன் தாக்கத்தை உறுதியாக மதிப்பிட முடியாது என்றாலும், கணிசமான பாதிப்பு நிச்சயமாக இருக்கும் என்று ஆலோசனைக் கவுன்சில் தெரிவித்தது. பொருளாதாரத்தை சீர்படுத்த அரசு செலவினங்களில் பல்வேறு யோசனைகளை ஆலோசனைக் கவுன்சில் வழங்கியது. பின்வரும் ஆலோசனைகள் முக்கியமானவையாக இருக்கும் என்று அந்தக் கவுன்சில் கூறியது.
- கோவிட் பாதிப்பு வருவதற்கு முன்பே சிறு தொழில் நிறுவனங்களுக்கு நிதிச் சிக்கல் இருந்தது. அந்த நிறுவனங்களின் செயல்பாடும், பணப் புழக்கமும் பாதிக்கப்பட்டிருப்பதால், இந்தப் பிரச்சினைகளில் இருந்து மீள்வதற்கு அவற்றுக்கு உதவிகரமான ஒரு நடைமுறையை உருவாக்க வேண்டியது முக்கியம்.
- மந்த நிலை காரணமாக வங்கிச் சேவை அல்லாத நிதி நிறுவனங்களும் பாதிக்கப் பட்டுள்ளன. திவால் நிலை ஏற்படுதலையும், நிதித் துறையில் வாராக்கடன் அதிகரிப்பையும் தவிர்க்க, பொருத்தமான நடவடிக்கைகள் எடுக்கப்பட வேண்டும். பகுதியளவு கடன் உத்தரவாதம் போன்ற நடவடிக்கைகள் இதில் உதவிகரமாக இருக்கும். நிதி நிறுவனங்களுக்கு முதலீடு கிடைப்பதை உறுதி செய்வதில் இந்திய ரிசர்வ் வங்கிக்கு முக்கிய பங்கு இருக்கும்.
- மத்திய, மாநில அரசுகளின் நிதி நிலைமை கவனமாக கண்காணிக்கப்பட வேண்டும். இப்போதைய நிலையில், கடனுக்கான வழிமுறைகள் மற்றும் அமலாக்க விதிகள், பணப்புழக்க மாறுபாடுகளை அரசு கையாள முடியும். வரும் நாட்களில் கூடுதல் பற்றாக் குறைக்கு நிதிவசதி அளிப்பதற்கான வாய்ப்புகள் பற்றி நாம் சிந்தித்தாக வேண்டும். நோய்த் தாக்குதலுக்கு எதிரான நடவடிக்கைகளுக்கு மாநில அரசுகளுக்குப் போதிய நிதி கிடைக்க ஏற்பாடு செய்து கொள்ள வேண்டியது முக்கியம்.
வெவ்வேறு மாநிலங்கள், வெவ்வேறு நிலைகளில் இந்த நோய்த் தாக்குதலின் தாக்கத்தில் இருந்து மீட்சி பெற வாய்ப்புள்ளதாக கவுன்சில் கருதுகிறது. எனவே, வெவ்வேறு மாநிலங்களுக்கான மீட்சி செயல்பாடுகள் வெவ்வேறு வேகத்தில் நடைபெறும்.
(Visitor Counter : 141
நிதி அமைச்சகம்
சுங்கத் தரகர்கள் உரிமத் தேர்வு, 2023
சுங்கத் தரகர்கள் உரிமத் தேர்வு, 2023-க்கான இணைய தள எழுத்துத் தேர்வு குறித்து 30.08.2022 அன்று தேசிய நாளிதழ்களில் வெளியிடப்பட்ட விளம்பரத்தைப் பார்க்கவும். இந்தத் தேர்வு 18.03.2023 அன்று நடைபெற உள்ளது.
எழுத்து மற்றும் வாய்மொழித் தேர்வுகளின் நடைமுறை பின்வருமாறு அமைந்திருக்கும்:
பல பதில்கள் தேர்வு அம்ச வினாக்கள்  கொண்ட கேள்களைக் கொண்டதாக கணினி அடிப்படையில் நடைபெறும் தேர்வாக எழுத்துத் தேர்வு நடைபெறும். கேள்விகள் இருமொழியில் அதாவது ஆங்கிலம் மற்றும் இந்தியில் இருக்கும். விண்ணப்பதாரர்கள் ஆங்கிலம் அல்லது இந்தியில் பதிலளிக்கலாம்.
மற்ற விவரங்கள்:
கேள்விகளின் எண்ணிக்கை : 150
தேர்வு நேரம் : இரண்டரை மணி நேரம் 
மதிப்பெண் திட்டம் : ஒவ்வொரு சரியான பதிலுக்கும் 3 மதிப்பெண் வழங்கப்படும்
ஒவ்வொரு தவறான பதிலுக்கும் 1 மதிப்பெண் குறைக்கப்படும்)
அதிகபட்ச மதிப்பெண்கள் : 450
தகுதி மதிப்பெண்கள் : 270 
எழுத்துத் தேர்வில் தகுதி பெறுபவர்கள், திருத்தப்பட்ட சுங்கத் தரகர்கள் உரிம விதிமுறைகள், 2018-ன் 6-வது விதியின்படி, வாய்மொழித் தேர்வில் கலந்துகொள்ள வேண்டும். வாய்மொழித் தேர்வில் தேர்ச்சி பெறுவதற்கான மதிப்பெண்கள் 60% ஆகும்.
ஏதேனும் சந்தேகங்கள் இருந்தால் www.cbic.gov.in மற்றும் www.nacin.gov.in என்ற இணையதளங்களைப் பார்வையிடலாம். அல்லது அருகிலுள்ள சுங்க ஆணையரகத்தை அணுகலாம். அல்லது ஃபரிதாபாதில் உள்ள தேசிய சுங்கம், மறைமுக வரிகள் மற்றும் போதைப்பொருள் தடுப்பு அகாடமியின்  மின்னஞ்சல் முகவரியான nacin.cblr@icegate.gov.in என்ற மின்னஞ்சலுக்கு தொடர்பு கொள்ளலாம்.
பாதுகாப்பு அமைச்சகம்
மத்திய அமைச்சர் ராஜ்நாத் சிங், 'சுயபரிசோதனை: ஆயுதப்படைகளுக்கான தீர்ப்பாயம்' என்ற தேசிய கருத்தரங்கை புதுதில்லியில் நாளை தொடங்கி வைக்கிறார்
பார் அசோசியேஷன் ஏற்பாடு செய்துள்ள, 'சுயபரிசோதனை: ஆயுதப்படைகளுக்கான தீர்ப்பாயம்' என்ற தேசிய கருத்தரங்கை மத்திய அமைச்சர் ராஜ்நாத் சிங் புதுதில்லியில் நாளை  தொடங்கி வைக்கிறார். முன்னாள் ராணுவ வீரர்கள், அவர்களின் குடும்பத்தினர், போரில் வீரமரணமடைந்த வீரர்களின் விதவைகள், ஆயுதப்படைகளில் பணியாற்றும் பணியாளர்கள் ஆகியோருக்கு விரைவான மற்றும் விரைவான மற்றும் செலவற்ற நீதி கிடைப்பதற்காக நிறுவப்பட்ட தீர்ப்பாயத்தின் செயல்பாடுகள் குறித்து ஆய்வு செய்ய இந்த கருத்தரங்கம் நடத்தப்படுகிறது.
இந்த கருத்தரங்கின் நோக்கம், தீர்ப்பாயத்தின் செயல்பாடுகளை ஆய்வு செய்து, ஏதேனும் குறைபாடுகள் இருப்பின் அதற்கான தீர்வுகளை பரிந்துரைப்பது மற்றும் விரைவான நீதியை பெறுவதில் வழக்கறிஞர்கள் எதிர்கொள்ளும் பிரச்சினைகளை தீர்ப்பதாகும்.
இந்த கருத்தரங்கில், மத்திய அமைச்சர் ராஜ்நாத் சிங் தலைமை விருந்தினராகவும், சட்டம் மற்றும் நீதித்துறை அமைச்சர் கிரண் ரிஜுஜு சிறப்பு விருந்தினராகவும் கலந்து கொள்கின்றனர். பாதுகாப்புத்துறை அமைச்சகம், சட்டம் மற்றும் நீதித்துறை அமைச்சகத்தின் மூத்த அதிகாரிகள் மற்றும் பணியாளர்களும் கருத்தரங்கில் பங்கேற்கின்றனர். ஆயுதப்படை தீர்ப்பாயத்தின் எழுச்சிநாள் கொண்டாட்டத்தின் ஒருபகுதியாக இது நடத்தப்படுகிறது.
கலாசாரத்துறை அமைச்சகம்
வாரணாசியில் 4-வது ஜி-20 கலாச்சாரப் பணிக்குழுக் கூட்டம் நாளை தொடங்குகிறது
ஜி20 நான்காவது கலாச்சாரப் பணிக்குழுக் கூட்டம் வாரணாசியில் நாளை  தொடங்குகிறது. கலாச்சார அமைச்சர்கள் கூட்டம் 26.08.2023 அன்று நடைபெறுகிறது. நான்கு நாட்கள் நடைபெறும் இந்தக் கூட்டத்தில் ஜி20 உறுப்பு நாடுகளின் பிரதிநிதிகள், சிறப்பு அழைப்பாளர் நாடுகளின் பிரதிநிதிகள் மற்றும் பல்வேறு சர்வதேச அமைப்புகளைச் சேர்ந்த பிரதிநிதிகள் கலந்து கொள்கின்றனர். கஜுராஹோ, புவனேஸ்வர் மற்றும் ஹம்பியில் முந்தைய மூன்று கலாச்சாரப் பணிக்குழுக் கூட்டங்கள் நடைபெற்றன.
"ஜி 20 கலாச்சாரம்: அனைவரையும் உள்ளடக்கிய வளர்ச்சிக்கான உலகளாவிய செயல்பாட்டை வடிவமைத்தல்" என்ற தலைப்பில் ஒரு விரிவான அறிக்கை தொகுக்கப்பட்டுள்ளது. இந்தியாவின் ஜி 20 தலைமைத்துவத்தின் இந்த அறிக்கை, வாரணாசியில் கலாச்சார அமைச்சர்கள் கூட்டத்தில் வெளியிடப்படும்.
வாரணாசியில் நடைபெறும் கலாச்சார அமைச்சர்களின் கூட்டம், கலாச்சார சொத்துக்களைப் பாதுகாத்தல் மற்றும் மீட்டெடுத்தல், நிலையான எதிர்காலத்திற்காக பாரம்பரியத்தைப் பயன்படுத்துதல், படைப்பாற்றல் பொருளாதாரத்தை மேம்படுத்துதல், கலாச்சாரப் பாதுகாப்புக்காக டிஜிட்டல் தொழில்நுட்பங்களை மேம்படுத்துதல் ஆகிய நான்கு முன்னுரிமை துறைகளில் கவனம் செலுத்தும். ஆகஸ்ட் 26 ஆம் தேதி இந்த கலாச்சாரப் பணிக்குழுக் கூட்டத்தில் ஒரு சிறப்பு தபால்தலை வெளியிடப்படுகிறது.
இந்தப் பணிக்குழுக் கூட்டத்தின் ஒரு பகுதியாக பல்வேறு கலாச்சார, இசை, நடன நிகழ்ச்சிகளுக்கு ஏற்பாடு செய்யப்பட்டுள்ளது. ஜி20 பிரதிநிதிகள் இந்தக் கலாச்சார நிகழ்ச்சிகளை கண்டு ரசிக்கவுள்ளனர்.
2020 ஆம் ஆண்டில், சவூதி அரேபிய தலைமைத்துவத்தின் கீழ், கலாச்சார அமைச்சர்கள் சந்தித்துப் பேசினர். 2021 ஆம் ஆண்டில், இத்தாலிய தலைமைத்துவத்தின் போது கலாச்சாரம் ஒரு பணிக்குழுவாக முறைப்படுத்தப்பட்டது. 2022-ம் ஆண்டு இந்தோனேசிய தலைமைத்துவத்தின் நிலையான வளர்ச்சியில் கலாச்சாரத்தின் பங்கு மேலும் வலியுறுத்தப்பட்டது. வாரணாசியில், ஜி 20 உறுப்பு நாடுகள் மற்றும் சிறப்பு அழைப்பு நாடுகளின் கலாச்சார அமைச்சர்கள் கூட்டம் நடைபெறுவது நான்காவது முறையாகும்.
பிரதமர் அலுவலகம்
“தேர்வு குறித்த விவாதம் 2020”-ல் மாணவர்கள், ஆசிரியர்கள் மற்றும் பெற்றோர்களுடன் பிரதமர் கலந்துரையாட உள்ளார்
“தேர்வு குறித்த விவாதம் 2020”-ல் மாணவர்கள், ஆசிரியர்கள் மற்றும் பெற்றோர்களுடன் பிரதமர் திரு.நரேந்திர மோடி 2020 ஜனவரி 20 அன்று கலந்துரையாட உள்ளார். பள்ளி மாணவர்களுடன் பிரதமர் 3-வது ஆண்டாகக் கலந்துரையாடும் தேர்வு குறித்த விவாதம் 2020 ஜனவரி 20 அன்று காலை 11 மணிக்கு புதுதில்லியில் உள்ள தல்கோத்ரா மைதானத்தில் நடைபெற உள்ளது. தேர்வு குறித்த மனஅழுத்தத்தை எவ்வாறு எதிர்கொள்வது என்பது பற்றி, தெரிவு செய்யப்பட்ட மாணவர்களின் கேள்விகளுக்குப் பிரதமர் திரு.நரேந்திர மோடி பதிலளிப்பதோடு அவர்களுடன் கலந்துரையாடுவார்.
இந்த தனித்துவமான நிகழ்வில் பங்கேற்க வேண்டும் என்பது மட்டுமின்றி பிரதமரிடமிருந்து சிறந்த ஆலோசனைகளைப் பெற வேண்டுமென்றும் மாணவர்கள், ஆசிரியர்கள் மற்றும் பெற்றோர்களிடையே மிகுந்த ஆர்வமும், உற்சாகமும் காணப்படுகிறது. தொலை நோக்கில் சிறந்த பயன்களை உத்தரவாதப்படுத்த மாணவர்கள் மனஅழுத்தமின்றி தெளிவான சூழலில் மாணவர்கள் தேர்வு எழுதுவதை உறுதிப்படுத்த பிரதமர் ஆர்வம் காட்டுகிறார்.
பள்ளி, கல்லூரி மாணவர்களுடன் பிரதமர் கலந்துரையாடும் தேர்வு குறித்த விவாதத்தின் முதலாவது நிகழ்ச்சி 2018 பிப்ரவரி 16 அன்று புதுதில்லியில் உள்ள தல்கோத்ரா மைதானத்தில் நடைபெற்றது.
பள்ளி, கல்லூரி மாணவர்களுடன் பிரதமர் கலந்துரையாடும் தேர்வு குறித்த விவாதத்தின் இரண்டாவது நிகழ்ச்சி 2019 ஜனவரி 29 அன்று புதுதில்லியில் உள்ள தல்கோத்ரா மைதானத்தில் நடைபெற்றது.
பிரதமர் அலுவலகம்
ஐக்கிய அமெரிக்க சட்டமன்ற பிரமுகர்களுடன் பிரதமர் சந்திப்பு
ஐக்கிய அமெரிக்க சட்டமன்றத்தின் இருகட்சி சார்ந்த 26 பிரமுகர்கள் பிரதமர் திரு. நரேந்திர மோடியை இன்று சந்தித்து பேசினர்.
இந்தியாவிற்கு வருகை தந்துள்ள சட்டமன்ற பிரதிநிதிகளை பிரதமர் வரவேற்றார். புதிய ஐக்கிய அமெரிக்க அரசும் நாடாளுமன்றமும் பொறுப்பேற்றுள்ள இந்த தருணத்தில் இருதரப்பு பரிமாற்றத்திற்கு இந்த பயணம் நல்ல தொடக்கம் என்று பிரதமர் கூறினார்.
அதிபர் டொனால்ட் டிரம்ப்புடன் தான் மேற்கொண்ட உரையாடலை நினைவு கூர்ந்த பிரதமர் கடந்த இரண்டரை ஆண்டுகளாக வலுவடைந்து வரும் இந்திய-அமெரிக்க உறவினை மேலும் வலுப்படுத்த தாங்கள் மேற்கொண்ட உறுதியையும் நினைவு கூர்ந்தார். இது தொடர்பாக, இந்தியா-அமெரிக்க உறவிற்கு வலுவான ஆதரவு அளித்து வரும் சட்டமன்றத்தின் இருகட்சிக்கும் பிரதமர் நன்றி தெரிவித்தார்.
இரு நாடுகளும் எந்தெந்த துறைகளில் இன்னும் நெருக்கமாக இணைந்து பணிபுரிய முடியும் என்ற தனது கண்ணோட்டத்தை பிரதமர் பகிர்ந்து கொண்டார். இரு நாடுகளின் வளங்களை செழிக்க செய்து இரு நாட்டு மக்களிடையேயான உறவினை மேலும் வலுப்படுத்துதலும் இதில் அடங்கும். இது தொடர்பாக, அமெரிக்க பொருளாதாரம் மற்றும் சமூகத்தின் மேம்பாட்டில் இந்திய திறன் பணியாளர்கள் வகிக்கும் பங்கினை பிரதமர் எடுத்துரைத்தார். விளைவுகளை ஏற்படுத்தும் சீரான தொலை நோக்கு பார்வை உடைய திறன்மிக்க வல்லுநர்களின் இயக்கத்தை உருவாக்க வேண்டும் என்று பிரதமர் வேண்டுகோள் விடுத்தார்.
பிரதமர் அலுவலகம்
லோகமானிய திலகரின் பிறந்த நாளில் பிரதமர் அவருக்கு புகழாரம்
பிரதமர் திரு நரேந்திர மோடி, அரும்பெரும் தலைவரான லோகமானிய திலகரின் பிறந்த நாளில் அவருக்கு புகழஞ்சலி செலுத்தியுள்ளார்.
பிரதமர் தனது தொடர்ச்சியான சுட்டுரைச் செய்திகளில் கூறியுள்ளதாவது :
"அரும்பெரும் தலைவரான லோகமானிய திலகரின் பிறந்த நாளில் அன்னாரை சிரம் தாழ்த்தி வணங்குகிறேன். 130 கோடி இந்தியர்கள், பொருளாதார ரீதியாக வளமான மற்றும் சமூக ரீதியாக முற்போக்கான தற்சார்பு பாரதத்தை உருவாக்க முடிவு செய்துள்ள தற்போதைய சூழ்நிலைகளில், முன்னெப்போதையும் விட அவரது எண்ணங்களும் கொள்கைகளும் மிகவும் பொருத்தமானவை.
லோகமானிய திலகர், இந்திய விழுமியங்கள் மற்றும் நெறிமுறைகளில் உறுதியான நம்பிக்கை கொண்டிருந்தார். கல்வி மற்றும் பெண்களுக்கு அதிகாரமளித்தல் தொடர்பான அவரது கருத்துக்கள் தொடர்ந்து பலரை ஊக்குவிக்கின்றன. அவர் ஒரு நிறுவன கட்டமைப்பாளராக இருந்தார், பல உயர்தர நிறுவனங்களை வளர்த்து வந்தார், அவை பல ஆண்டுகளாக முன்னோடி வேலைகளைச் செய்தன."
(